Richard Crashaw
Store norske leksikon,Språk og litteratur,Litteratur i verden,Europa,Storbritannia og Nord-Irlands litteratur,Storbritannia og Nord-Irlands litteratur på 1600-tallet
Richard Crashaw var en engelsk dikter. Han var sønn av en puritansk prest, men gikk i 1645 over til katolisismen, drog til Paris og senere til Roma, hvor han kom i tjeneste hos kardinal Pallotto.
Crashaw tilhørte den såkalte metafysiske skole i engelsk diktning, som blant annet utmerket seg ved sine sinnrike figurer og sammenligninger. Billedspråket hans er ofte søkt og vanskelig, men hans lyrikk kan være meget melodiøs og hans ekstatiske religiøsitet gripende. Hans første diktsamling var på latin, Epigrammata sacra (1634). Hans engelske dikt, Steps to the Temple (1646), inneholder ved siden av Sacred Poems også en verdslig del, Delights of the Muses. Les mer i Store norske leksikon Storbritannias litteratur